## Ministru kabineta noteikumu projekta “Grozījumi Ministru kabineta 2010.gada 16.marta noteikumos Nr.262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” atbilstības izvērtējums attiecībā pret Eiropas Komisijas paziņojumu “Kopienas pamatnostādnes par valsts atbalstu vides aizsardzībai”[[1]](#footnote-1)

|  |  |
| --- | --- |
| **“Kopienas pamatnostādnes par valsts atbalstu vides aizsardzībai” konkrētais punkts** | **Atbilstības izvērtējums** |
| 101.punkts | **Atbilst.**  Obligātā iepirkuma tiesības vai tiesības saņemt garantēto maksu par uzstādīto elektrisko jaudu komersantiem tika piešķirtas konkursa kārtību saskaņā ar Ministru kabineta noteikto kārtību[[2]](#footnote-2), tai skaitā attiecībā uz cenas noteikšanas kārtību elektroenerģijas, kas ražota no atjaunojamiem energoresursiem.  Ņemot vērā, ka daļa no komersantiem, kas saņemt obligāto iepirkumu vai garantēto maksu par uzstādīto elektrisko jaudu, ir saņēmuši arī investīciju atbalstu no valsts budžeta, tad lai nodrošinātu samērīgu atbalsta intensitāti un ievērotu attaisnotās izmaksas, noteikumu projekta 28.punkts un 35.punkts paredz kopējo kapitālieguldījumu iekšējās peļņas noteikšanas kārtību, nosakot iekšējās peļņas apmēru 9% apmērā, kā arī iekšējās peļņas normas aprēķināšanu, izmantojot līmeņatzīmes dažādām tehnoloģijām. |
| 107.punkts. | **Atbilst.**  Lai nodrošinātu atbalstu elektroenerģijas ražošanai no atjaunojamiem energoresursiem vai augstas efektivitātes koģenerācijā, komersantiem tiek piešķirtas obligātā iepirkuma tiesības vai tiesības saņemt garantēto maksu par uzstādīto elektrisko jaudu. Ņemot vērā, ka atsevišķi komersanti papildus darbības atbalstam ir saņēmuši arī investīciju atbalstu no valsts budžeta līdzekļiem, ir sagatavots pārkompensācijas novēršanas mehānisms, aprēķinot kopējo kapitālieguldījumu iekšējās peļņas normu, kas saskaņā ar noteikumu projekta 28.punktu ir noteikta 9% apmērā. Konstatējot, ka komersantam šī iekšējā peļņas norma pārsniedz 9% un lai nodrošinātu samērīgu atbalstu, tiks pielietots cenas diferenciācijas koeficients ar mērķi visā atbalsta periodā nodrošināt 9% iekšējās peļņas normu. |
| 109.punkts | **Atbilst.**  Esošais atbalsts obligātā iepirkuma vai garantētās maksas par uzstādīto elektrisko jaudu tiek sniegts gan komersantiem, kas elektroenerģijas ražošanai izmanto atjaunojamos energoresursus, vai augstas efektivitātes koģenerācijā. Saskaņā ar Ministru kabineta 2010.gada 16.marta noteikumiem Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtība” atbalsts komersantiem tiek sniegts 20 gadus (pirmos 10 gadus atbalstu sniedzot pilnā apmērā, otros 10 gadus atbalsta apmērs tiek samazināts, ņemot vērā korekcijas koeficientu).  Obligātais iepirkums vai garantētā maksa par uzstādīto elektrisko jaudu ir operacionālais atbalsts. Savukārt, atsevišķas elektrostacijas ir saņēmušas arī investīciju atbalstu elektrostacijas būvniecībai vai renovācijai. Lai nodrošinātu samērīgu darbības atbalstu, noteikumu projekta 28.punkts paredz ieviest pārkompensācijas konstatēšanas un novēršanas mehānismu tām elektrostacijām, kurām, veicot kopējo kapitālieguldījumu iekšējās peļņas normas aprēķinu, tiks konstatēta peļņas norma virs 9%. |
| 119.punkts | **Atbilst.**  Atbalsts augstas efektivitātes koģenerācijas elektrostacijām tiek sniegts saskaņā ar noteikto likumdošanu, kas nosaka gan lietderīgās siltumenerģijas izmantošanas nosacījumus[[3]](#footnote-3), gan saskaņā ar likumdošanas ietvaru par siltumapgādes pakalpojumu sniegšanu[[4]](#footnote-4) [[5]](#footnote-5) un sabiedriskajiem pakalpojumiem[[6]](#footnote-6) un to regulēšanas un tarifu[[7]](#footnote-7) [[8]](#footnote-8) noteikšanas ietvaru.  Augstas efektivitātes koģenerācijas elektrostacijām, kas sniedz centralizētās siltumapgādes pakalpojumus, tiek aprēķināti siltumenerģijas apgādes pakalpojumu tarifs vai koģenerācijas elektrostacijā saražotās siltumenerģijas tarifs saskaņā ar Sabiedrisko pakalpojumu regulēšanas komisijas metodikām, kurās tiek ņemta vērā ieņēmumu un izmaksu analīze, tai skaitā, par siltumenerģijas un elektroenerģijas ražošanu un pārdošanu.  Šīm elektrostacijām kopējo kapitālieguldījumu iekšējās peļņas norma ir noteikta 9% apmērā, tādejādi nodrošinot šo elektrostaciju saprātīgu atbalsta apjomu. |
| 189.punkts | **Atbilst.**  Atbalsts komersantiem, kas ražo elektroenerģiju no atjaunojamiem energoresursiem vai augstas efektivitātes koģenerācijā, tiek piešķirts obligātā iepirkuma vai garantētās maksas par uzstādīto elektrisko jaudu veidā. Papildus tam atsevišķiem projektiem tika piešķirts investīciju atbalsts no Eiropas Savienības budžeta instrumentiem vai valsts budžeta instrumentiem (piemēram, Klimata politikas finanšu instrumenta). Lai nodrošinātu, ka komersantiem tiek piešķirts maksimālais atbalsta apjoms, kas var veidoties kumulējoties operacionālajam un investīciju atbalstam, noteikumu projekts 28.punkts paredz izveidot pārkompensācijas izvērtēšanas un novērtēšanas mehānismu. Noteikumu projekts paredz noteikt kopējo kapitālieguldījumu iekšējās peļņas normu 9% apmērā visā atbalsta periodā. Ja kādam no komersantiem iekšējā peļņas norma būs virs 9%, tiks piemērots cenas diferencēšanas koeficients, tādejādi samazinot nākotnes elektroenerģijas iepirkuma cenu. |
| 190.punkts | **Atbilst.**  Ņemot vērā, ka līdz šim Latvijā tika pieļauta dažādu atbalsta veidu kumulācija, tai skaitā, no Eiropas Savienības budžeta instrumentiem (Eiropas Savienības struktūrfondiem un Kohēzijas fonda un Kopējās lauksaimniecības politikas instrumentiem), ir izstrādāts potenciālās pārkompensācijas novēršanas mehānisms. Tās mērķis ir nodrošināt, ka komersantiem, kuru projektiem kopējo kapitālieguldījumu iekšējā peļņas normas likme visā atbalsta periodā pārsniegs 9%, tiks piemērots cenas diferencēšanas koeficients, lai nodrošinātu visizdevīgāko maksimālo atbalsta likmi, kādu pieļauj attiecīgie nosacījumi un valsts atbalsta normas. |

Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka

29.06.2016. 17:18

765

A.Timofejeva,

67013227

[Aija.Timofejeva@em.gov.lv](mailto:Aija.Timofejeva@em.gov.lv)

1. ES OV C/82, 01.04.2008. [↑](#footnote-ref-1)
2. Ministru kabineta 2010.gada 16.marta noteikumu Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtība” 7. – 36.punkts. [↑](#footnote-ref-2)
3. Ministru kabineta 2010.gada 16.marta noteikumi Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtība” [↑](#footnote-ref-3)
4. Likums “Par pašvaldībām” [↑](#footnote-ref-4)
5. Elektroenerģijas tirgus likums [↑](#footnote-ref-5)
6. Ministru kabineta 2009.gada 27.oktobra noteikumi Nr. 1227 “Noteikumi par regulējamiem sabiedrisko pakalpojumu veidiem” [↑](#footnote-ref-6)
7. Sabiedrisko pakalpojumu regulēšanas komisijas padomes 2010.gada 14.aprīļa lēmums Nr.1/7 “Siltumenerģijas apgādes pakalpojumu tarifu aprēķināšanas metodika” [↑](#footnote-ref-7)
8. Sabiedrisko pakalpojumu regulēšanas komisijas padomes 2010.gada 11.jūnija lēmums Nr.1/10 “Koģenerācijas tarifu aprēķināšanas metodika” [↑](#footnote-ref-8)